HMS Walney

HMS Walney (viirinumero Y04) oli Britannian kuninkaallisen laivaston Banff-luokan sluuppi toisessa maailmansodassa. Alus oli alun perin Lend-Lease-sopimuksen nojalla Yhdysvaltain luovuttama Yhdysvaltain rannikkovartioston kutteri USCG Sebago.

Valmistus 

Alus tilattiin Yhdysvaltain rannikkovartioston Lake-luokan kutterina General Engineering and Drydock Companyltä Oaklandista Kaliforniasta. Alus laskettiin vesille 10. helmikuuta 1930 nimellä USCG Sebago ja valmistui puoli vuotta myöhemmin 2. syyskuuta.

Palvelus 
Alus liitettiin 12. toukokuuta 1941 Britannian kuninkaalliseen laivastoon nimellä HMS Walney. Kesäkuussa alus liitettiin Londonderryn sluuppiviirikköön suojaamaan Atlantin saattueita, jolloin se siirtyi Britteinsaarille. Alus suojasi 24. heinäkuuta St. Johnsista Newfoundlandista lähtenyttä saattuetta. Britteinsaarille saavuttuaan alus siirrettiin 14. elokuuta Liverpoolissa telakalle.

Palattuaan palvelukseen alus liitettiin 9. syyskuuta läntisen reitin alaiseen 41. saattajaryhmään, jonka tehtävänä oli suojata Britteinsaarilta Länsi-Afrikkaan matkanneita saattueita. Se suojasi 12. syyskuuta Bathurstiin matkannutta saattuetta OS6, josta se erkani liittyäkseen HMS Hartlandin kanssa suojaamaan Freetownista saapuvaa saattuetta SL88 ja Gibraltarilta saapuvaa saattuetta HG74 Liverpooliin. Alus erkani 18. lokakuuta saattueista aloittaen matkansa Belfastiin, jossa se siirrettiin telakalle 20. lokakuuta.

Aluksen palattua palvelukseen 31. lokakuuta se palasi 41. saattajaryhmään. Se suojasi 7. marraskuuta HMS Hartlandin kanssa saattueen OS11 Bathurstiin, jossa se erkani saattueesta aloittaen matkansa Freetowniin. Alus suojasi 30. marraskuuta 29 kauppalaivan saattueen SL49 Freetownista Liverpooliin, jossa se erkani saattueesta 20. joulukuuta siirtyen Belfastiin. Saavuttuaan Belfastiin alus siirrettiin 22. joulukuuta telakalle, jossa sille asennettiin HF D/F -laitteisto.

Telakalta palattuaan alus liittyi läntisen reitin alaisuuteen 4. tammikuuta 1942. Alus suojasi seuraavana päivänä saattueen OS16 Bathurstiin, jossa se erkani saattueesta aloittaen matkan Freetowniin. Alus suojasi 27. tammikuuta Hartlandin kanssa saattueen SL99 Freetownista Britteinsaarille. Aluksen erottua saattueesta se siirtyi 16. helmikuuta Belfastiin, jossa se siirrettiin seuraavana päivänä telakalle.

Palvelukseen palattuaan alus palasi 41. saattajaryhmään 26. helmikuuta. Se törmäsi 3. maaliskuuta SS Empire Dolphinin kanssa vaurioituen lievästi vesirajan yläpuolelle. Seuraavana päivänä alus suojasi Hartlandin kanssa saattueen OS21 Liverpoolista Länsi-Afrikkaan. Saattajat erkanivat 23. maaliskuuta saattueesta paikallissaattajien saavuttua Freetownista, jonka jälkeen ne liittyivät palaavaan saattueeseen SL104. Walney erkani saattueesta 12. huhtikuuta aloittaen matkan Chathamiin, jossa se siirrettiin telakalle 20. huhtikuuta.

Läpäistyään koeajot 10. kesäkuuta alus palasi Londonderryyn 41. saattajaryhmään. Se liittyi 21. kesäkuuta Liverpoolissa saattueeseen OS32, johon kuului 40 rahtialusta. Alus erkani 8. heinäkuuta Freetownissa saattueesta OS32 ja liittyi 15. heinäkuuta Hartlandin kanssa  saattueeseen SL116, johon kuului 33 rahtialusta. Ne erkanivat 4. elokuuta saattueesta ja siirtyivät Londonderryyn. Alukset liittyivät 20. elokuuta kanssa saattueeseen OS38, mistä ne erkanivat 1. syyskuuta Freetownissa. Ne liittyivät 14. syyskuuta saattueeseen SL122, mistä alukset erkanivat 6. lokakuuta siirtyen Londonderryyn.

Walney siirrettiin samalla erikoistehtävään operaatio Soihtuun. Aluksen miehistö valmistautui 13. lokakuuta Oranin satamaan murtautumiseen. Se lähti 26. lokakuuta Clydestä Hartlandin kanssa suojaten saattuetta MKF1 matkalla Gibraltarille, missä sille siirrettiin joukkoja Oranin satamaan kuljetettavaksi. Operaatio Rerervistissä alus joutui 8. marraskuuta kovaan tykistötuleen, kun se johti Hartlandin satamaan. Walney upposi tykkitulessa.

Lähteet

Viitteet

Aiheesta muualla 
USCG 
USCG Sebago 

Kuninkaallisen laivaston sluupit
Yhdistyneen kuningaskunnan toisen maailmansodan sluupit